google/wiki40b huggingface dataset:
XXX korps

XXX korps (XXX Corps) var et korps i den britiske hæren under annen verdenskrig. Det spilte en stor rolle under felttoget i Nord-Afrika og mange operasjoner i det nordvestlige Europa, inkludert operasjon Market Garden, da det ble anført av generalløytnant Brian Horrocks.
Roing under Sentralamerikanske og karibiske leker 1998

Roing under Sentralamerikanske og karibiske leker 1998. Roing var en av flere sporter i de attende sentralamerikanske og karibiske leker som ble arrangert i Maracaibo i Venezuela i perioden 8. til 22. august 1998. Det var femte gangen som roing var med i de sentralamerikanske og karibiske leker. Det var atten øvelser, elleve for menn og sju for kvinner. Cuba ble beste nasjon med tolv gullmedaljer foran Mexico med seks.
Endelig voksen

Endelig voksen er det tredje albumet med Bjørn Eidsvåg, utgitt i 1980 på Kirkelig Kulturverksted. Tittelen kan få man til å tro at dette er en plate hvor Eidsvåg prøver å skape et voksnere preg på produksjonen, men på baksiden av omslaget forklarer ham: «Endelig voksen er et begrep fra norsk samfunnsdebatt. Betegner den tilstand hvori de fleste forhenværende samfunnsrefsere befinner seg åtte år etter EF-kampen». På denne produksjonen står Eidsvåg bak alle melodiene, men har fått teksthjelp på flere av sporene. Ikke noen stor salgssuksess dette heller, ei heller noen listeplassering eller låter som har utmerket seg spesielt, men sangen «Fabel» har vært tatt med på samleplater. Eidsvåg var blitt far til en toåring, og nettstedet hans beskriver albumet som Eidsvåg, voksen og tilbakelent, der han holder gravtaler over ungdomsoppøret fra 1960-og 1970-tallet.
Kassiakanel

Bruk

Kanel anvendes både i ren form og ofte i krydderblandinger som curry og garam masala. En nyere oppdagelse er at kassiakanel kan forbedre glukose- og lipidmetabolisme hos personer med diabetes type 2 eller redusert glukosetoleranse. Effekten skyldes vannløselige polyfenolpolymerer, og ikke de dominerende forbindelsene i den essensielle oljen.
Fort Laramie

Fort Laramie er en «National Historic Site» i Goshen County i  Wyoming i USA. Det var en viktig handelsstasjon på 1800-tallet og militær utpost for  United States Army.

Historie

Opprinnelig het det Fort Williams og ble anlagt i 1834 som handelsstasjon for selskapet Sublette & Campbell for pelshandelen, så året etter overtatt av American Fur Company, og overtatt av hæren i  1849. En kortere tid het det også Fort John.
Mange av hærens kampanjer under indianerkrigene utgikk fra Fort Laramie, og to traktater med indianerstammer i området er knyttet til fortet: Fort Laramie-traktaten av 1851 og Fort Laramitraktaten av 1868.
Fortet ble nedlagt i august 1889 og drives nå som et historisk minnesmerke av National Park Service. 
Fortet ligger ved Laramie River nær dens utløp i North Platte River, rett over elven fra den moderne byen Fort Laramie i Goshen County.
Verdensteateret (Sarpsborg)

Verdensteatret er en kinobygning i Sarpsborg sentrum. Den ble åpnet i 1916. Kinoen har tre saler – røde sal med 341 plasser, grønne sal med 123 plasser og blå sal med 28 plasser. I 2007 hadde kinoen 87 000 besøkende, mens den i 2008 (frem til november) hadde hatt nesten 70 000. Kinosjef er Therese Nordnes.
Stadtrandsiedlung Malchow

Historie

Området innenfor dagens ortsteil tilhørte opprinnelig landkommunen Malchow, som ble en orsteil i bydelen Weissensee ved dennes innlemmelse i Stor-Berlin i 1920. Malchow ble delt i 1985 og den gamle landsbykjernen gikk til bydelen Hohenschönhausen. Etter byreformen i 2001 tilhører Stadtrandsiedlung Malchow bydelen Pankow, mens ortsteilen Malchow ble liggende i Lichtenberg.

Geografi

Den nordlige delen av ortsteilen med Stadtrandpark Neue Wiesen tilhører Naturpark Barnim som ligger på hver side av delstatsgrensen til Brandenburg. I 2005 ble Berlins andre golfbane åpnet i området.
Ortsteilen ligger vest for Bundesstrasse 2 mellom Weissensee og delstatsgrensen mot Brandenburg. Den egentlige Stadtrandsiedlung ligger sør i ortsteilen og knytter direkte an til Weissensee og Heinersdorf. Nord for Stadtrandsiedlung ligger småhageområdet Märchenland (eventyrlandet), forøvrig er orsteilen ubebygget og i bruk som landbruksområde. Etter Blankenfelde er Malchow den tynnest befolkete av Berlins 95 orsteiler.
Baoquan vannkraftverk

Baoquan vannkraftverk er en demning med vannkraftverk under bygging i provinsen Henan, i elva Chang Jiang i det sentral-sørlige Kina. Arbeidet med demningen var ferdigstilt i 2009 og da hadde vannkraftverket en produksjonskapasitet på 1.200 MW. Operatørselskap er SGCC.
Anlegget er et såkalt pumpekraftverk og kan produsere inntil 2,64 TWh elektrisitet årlig. Reservoaret kalles Donggou Baoquan Wenyuhe.
Asiatisk tredreper

Utseende

En meget stor (vingespenn opptil 220 mm) og kraftig, grå sommerfugl. Hannens antenner er fjærformede i den indre delen. Hodet og forkroppen er mørkegrå, bakkroppen mørk, lang og konisk. Vingene er lange og smale. Forvingen er beinhvit med tallrike, små, svarte tverrflekker og en stor, rektangulær flekk ca. to tredjedeler ute i vingen nær framkanten. Bakvingen er brunlig.

Levevis

Arten lever i tropisk lavlandsskog, der larvene borer inne i trær.

Utbredelse

Den er vidt utbredt fra India i vest til Ny-Guinea i øst. Arten blir delt opp i flere underarter.
Bordtennis under samveldelekene 2006

Bordtennis under de britiske samveldeleker 2006. Bordtennis var en av flere sporter under de attende samveldelekene som ble arrangert i Melbourne i Australia i perioden 15. til 26. mars 2006. Det var andre gangen som bordtennis var med på programmet i Samveldelekene. I lekene i 2006 ble det konkurrert i åtte øvelser i bordtennis, single og double for både menn og kvinner samt en mixeddoubleturnering og to lagkonkurranser en for menn og en for kvinner. Singapore ble beste nasjon med fire gullmedaljer foran India med to.
PLX-15

PLX-15 er et band fra Bodø som varierte mellom å være en duo av Jon Hveding og Remi Langmo, og en trio utvidet med Lars Nicolaysen. Kjent for sin pre-techno stil utført med casio-synther av aller billigste sort kombinert med en lang rekke lydkilder. 
Hveding, Langmo og Nicolaysen spiller eller har spilt i HumdinGer, mens Hveding og Langmo spiller eller har spilt i Manna. Hveding er også kjent som medlem i Bøyen Beng.
Nathu La

Nathu La (tibetansk: རྣ་ཐོས་ལ་, nepali: नाथू ला, kinesisk: 乃堆拉山口, pinyin: Nǎiduīlā Shānkǒu, hindi: नाथूला दर्रा) er et fjellpass i Himalaya på grensen mellom Kina og India, som forbinder den indiske delstat Sikkim med Tibets sydlige deler.
Nathu betyr «lyttende ører» og La betyr «pass» på tibetansk. 
Passet ligger 4.310 meter over havet og var i mange århundrer en viktig handelsvei, – den kan betraktes som et ledd av en sørlig utløper av Silkeveien. Passet var viktig for handelen mellom Tibets større handelssentra som Lhasa og Shigatse og havnene i Britisk India, særlig Calcutta ved elven Hooghly. 
Handelen tiltok særlig etter 1815, da britene annekterte Sikkim, Nepal og Bhutan. I desember 1893 ble det det inngått en handelsavtale mellom det britiskdominerte daværende kongerriket Sikkim og Tibet, som garanterte vareutvekslingen over Nathu La.
Passet ble midlertidig stengt etter opprøret i Lhasa i 1959, og erklært permanent stengt i 1962 etter de kinesisk-indiske grensestrider. Det ble gjenåpnet den 6. juni 2006.
I Dovre-sno

I Dovre-sno er en roman av den norske forfatteren Inge Krokann, først utgitt i 1929. Romanen er første bind i et firebinds romanverk som fortsatte med Gjenom fonna (1931, i to bind), På linfeksing (1934) og Under himmelteiknet (1941).
Romanen, og romanserien, er en historisk slektsroman, lagt til Oppdal på 1500-tallet og 1600-tallet. Handlingen følger bøndene på gården Lo, og historien skildrer både den enkelte generasjons etiske utvikling og gehalt, og lokal og nasjonal historie i et større perspektiv. Som etisk romanserie faller verket naturlig inn i mellomkrigstidas norske litteratur. Hovedpersonen i de to siste bindene er Stingrim på Lo, som det blir sagt om at han både har «himmelørn» og «helvitsørn» i seg. Hos Stingrim vinner de gode kreftene, mens Roald på Lo, som er hovedperson i det første bindet, må gi tapt for de mørke sidene i seg.
Handlingen foregår i en politisk og religiøs brytningstid, og impulser fra katolisisme, protestantisme, nasjonalisme, og en underklang av gammel hedendom møtes i og mellom personene. Folkeminne, mytisk og magisk stoff forekommer flere steder, særlig knyttet til døds- og naturmystikk. Selv om Krokann legger vekt på etisk holdning og utvikling, finnes det flere steder i verket en fascinasjon for råskap og fysisk styrke.
Verket er gjennomgående skrevet på en konsekvent oppdalsdialekt.
Verket blir blant annet karakterisert som imponerende, stort tenkt og anlagt, og (delvis på grunn av dialekten) vanskelig tilgjengelig.
Burqin

Burqin (kinesisk: 布尔津; pinyin: Bù'ěrjīn; uigursk: بۇرچىن / Burçin) er et fylke i prefekturet Altay i den autonome region Xinjiang i Folkerepublikken Kina.
Om lag 150 km nord for selve byen Burqin ligger innsjøen Kanas, som ansees som svært naturskjønn. Det er naturvernområder i fylket, og i elva Buerjin ble den store Chonghu'er-demningen a nlagt i 2009.
Befolkningen var på 68 112 innbyggere i 1999.

Samferdsel

Kinas riksvei 217 løper gjennom området. Den begynner i Altay og ender i Kuqa, begge i Xinjiang.
Rakkfjorden

Rakkfjorden er en liten fjord på nordøstsida av Kvaløya i Tromsø kommune i Troms. Fjorden er 1,3 kilometer lang, og går sørover fra innløpet mellom Risvik og Rakknes. Den innerste delen av fjorden blir kalt Rakkneskjosen.
Bygda Rakkfjord ligger ved Rakknes på østsida av fjorden. Fv65 krysser fjorden ved Rakkneskjosen.
Reginald William Skelton

Liv og virke

Skelton fikk sin utdannelse ved Bromsgrove School, og gikk inn i Royal Navy i 1887. I 1891 begynte Skelton på RNE College, Devonport. Han tjenestegjorde på HMS «Centurion» i Kina fra 1894–97 og på HMS «Majestic» i kanalflåten fra 1899–1900, før han ble utpekt til å overvåke byggingen av «Discovery» som skulle være skipet til Robert Falcon Scott under Discovery-ekspedisjonen.
Scott hadde latt seg imponere av Skeltons tekniske evner ombord på «Majestic» og han ble derfor utnevnt til maskinsjef for ekspedisjonen. Han fungerte også som ekspedisjonens fotograf, og fikk kallenavnet «Skelly». I løpet av hans tre år som maskinsjef oppstod der ingen alvorlige problemer med noe av maskineriet. Da de var etablert på kontinentet ble han et respektert medlem av laget (Huxley 1978), og fikk blant annet en vik, en isbre og en isfoss oppkalt etter seg.
Da han kom tilbake giftet han seg med sin forlovede, den newzealandske Sybil Devenish-Meares, og de fikk tre barn, to døtre og en sønn.
Fra 1906–1912 og mellom 1916–18 tjenestegjorde Skelton på ubåt. Han håpet på å bli Scotts nestkommanderende på Terra Nova-ekspedisjonen i 1910–1913, men ble oversett til fordel for Edward Evans som hadde planlagt sin egen ekspedisjon til Antarktis, men hadde gått med på å bli med på Scotts ekspedisjon mot at han ble tilbudt stillingen som nestkommanderende. Under første verdenskrig ble Skelton tildelt Distinguished Service Order (DSO) for sine handlinger under Jyllandsslaget, 31. mai 1916, og ble tildelt Order of the Bath (CB) i 1919.
Butte

Historie

Butte ble grunnlagt som en gruveby i siste halvdel av det 19. århundre i Silver Bow Creek Valley (eller Summit Valley), som er en naturlig gryte høyt oppe i Rocky Mountains ved hovedvannskillet. Til å begynne med ble det utvunnet gull og sølv, men etter hvert som elektrisiteten ble tatt i bruk økte etterspørselen etter kobber, som det var mye av i området. Den lille byen ble often kalt "the Richest Hill on Earth". Butte var den største byen i flere hundre kilometers omkrets. Byen tiltrakk seg arbeidere fra Cornwall, Irland, Wales, Libanon, Canada, Finland, Østerrike, Serbia, Italia, Kina, Syria, Kroatia, Montenegro, Mexico og alle områder i USA.

Geografi

Ifølge Bureau of the Census, har byen et totalareal på 1 856 5 km², hvorav 1 854 7 km² er fastland og 1,7 km² er vann. Butte har store forekomster av bornitt. Butte er det mest folkerike av alle samfunn som ligger på hovedvannskillet i USA. Alle hovedveier som går ut fra Butte (unntatt vestgående I-90) krysser vannskillet (østgående I-90 via Homestake Pass; østgående MT 2 via Pipestone Pass; nordgående I-15 via Elk Park Pass og sørgående I-15 via Deer Lodge Pass).

Klima

Butte har et typisk steppeklima ifølge Köppens klimaklassifisering, selv om det ikke er langt unna et subarktisk klima. Vinterne er lange og kalde, med gjennomsnittstemperatur på -7 °C i januar. Sommeren er kort, men mild og litt våt, men en gjennomsnittstemperatur på 18 °C i juli. I likhet med de fleste områder i denne delen av Nord-Amerika er årsnedbøren lav.
SS «Kaiser Wilhelm II»

I tysk tjeneste

«Kaiser Wilhelm II» var bygget som et raskt skip for den transatlantiske sjøreisen, og vant prisen Atlanterhavets Blå Bånd for det raskeste østgående skip i 1904. I årene før utbruddet av den første verdenskrig gjorde skipet regelmessige turer mellom Tyskland og New York, fraktet passasjerer både på prestisjefylte første klasse og den lønnsomme, men langt mer kummerlige tredjeklasse. «Kaiser Wilhelm II» var på vei vestover da krigen med Storbritannia begynte 4. august 1914, og etter å unngått patruljerende britiske krigsskip kom det tyske skipet til New York to dager senere.

I amerikansk tjeneste

SS «Kaiser Wilhelm II» ble beslaglagt av amerikanske myndigheter da USA erklærte krig mot Tyskland den 6. april 1917, og arbeidet begynte snart med reparere hennes maskiner, som tidligere var sabotert av det tyske mannskapet, og ellers forberede skipet til bruk som troppetransportskip. Mens dette arbeidet pågikk ble hun tatt I bruk som losjiskip ved skipsverftet Brooklyn Navy Yard i New York.
Den amerikanske marinen tok skipet i bruk som USS «Kaiser Wilhelm II» i slutten av august 1917, mens skipets navn ble endret til USS «Agamemnon» i begynnelsen av september, oppkalt etter kong Agamemnon fra gresk mytologi. Det ble satt inn i aktiv krigstjeneste i slutten av oktober da skipet gjennomførte sin første troppetransport til Frankrike. Mens skipet var underveis til Europa 9. november 1917 ble det skadet i en kollisjon med et annet tidligere tysk fartøy, USS «Von Steuben» (ID-3017), men passasjerene ble avlevert til krigssonen et par dager senere. Skipet seilte tilbake til USA i desember for reparasjon, og «Agamemnon» kunne igjen dampe til Frankrike i midten av januar 1918. Deretter krysset det Atlanterhavet regelmessig som en del av arbeidet med å etablere et betydelig amerikansk militært nærvær ved vestfronten. Rutinen var tidvis preget av møter med, eller mistanke om ubåter, og i løpet av høsten 1918 brøt det ut en influensaepidemi om bord.
I midten av desember 1918, bare litt over en måned etter at krigen endte, begynte «Agamemnon» å frakte amerikanske soldater hjem fra Frankrike. Skipet gjennomførte ni seilaser fram til august 1919, fraktet nesten 42 000 soldater, rundt fire tusen mer enn det hun hadde transportert under krigen. «Agamemnon» ble lagt opp i slutten av august og overført  til Krigsdepartementet for videre bruk som transportskip. På midten av 1920-tallet ble skipet omdøpt til «Monticello». I 1927 var det ikke lenger i aktiv tjeneste. «Monticello» ble ansett for gammel for framtidig bruk og hun ble solgt til opphugging i 1940.
Leena Lander

Biografi

Leena Lander vokste opp på et hjem for kriminelle gutter hvor hennes far var vokter. Familien bodde i samme hus, og hun ble venn med disse barna og glad i dem. Hun hadde en barnepasser som inspirerte henne til å bruke fantasien, og da hun åtte år gammel fikk en skrivemaskin, begynte hun å skrive fortellinger. Men 15 år gammel kastet hun alt hun hadde fantasert om og begynte å skrive saklig, slik hennes far oppfordret henne til. Da hun giftet seg, ble hun utfordret av sin mann til å skrive, og på fire måneder skrev hun sin første roman. 20 år etter at hun kastet barndommens skriverier, fikk hun dem tilbake av sin mor, som hadde tatt vare på dem. Det førte til at hun begynte å interessere seg for sin barndom og opplevelser hun hadde hatt. Flere av disse har siden blitt innskrevet i bøkene hennes.  
Hun er gift med forfatteren Hannu Raittila og har tre sønner i Pargas 20 km sør for Åbo.

Bibliografi

Svarte sommerfugler ble innstilt til Nordisk råds litteraturpris i 1993
Bli storm ble innstilt til Nordisk råds litteraturpris 1997
Fri tanke

Fri tanke er et tidsskrift og en nettavis som utgis av Human-Etisk Forbund. Tidsskriftet er forbundets medlemsblad med en utgivelsesfrekvens på fire ganger i året og har per november 2015 et opplag på vel 68 500. På internett er Fri tanke en nettavis for livssyn og livssynspolitikk med jevnlig oppdaterte saker.
Tidsskriftet og nettavisa redigeres etter redaktørplakaten på bakgrunn av Human-Etisk Forbunds verdigrunnlag. Ansvarlig redaktør er Kirsti Bergh.
Hannes Pétursson

Liv

Hannes ble født i Sauðárkrókur og gikk på skole i Reykjavík. Han var 23 år gammel da han publiserte sin første diktsamling Kvæðabók som fikk gode anmeldelser. Han fullførte en grad i islandske studier og filologi ved Universitetet på Island i 1959 og jobbet for Bókaútgáfa Menningarsjóðs (et kulturforlag) mellom 1959 og 1976 . I 1966 hadde han etablert seg som en av Islands fremste poeter.
Hannes har skrevet diktsamlinger, fiksjon, noveller og reiseskildringer, en biografi om dikteren Steingrímur Thorsteinsson, et oppslagsverk om litteratur og mange oversettelser. Han er æresskald på Island og hans poesi er oversatt til 12 språk.
Hubert Brémond

Hubert Brémond er en franskpolynesisk poet. Han gjorde seg bemerket i den franskpolynesiske litteraturen som vokste fram i 1960- og 1970-årene.
Brémond har vært opptatt av polynesisk identitet og har benyttet tahitisk. Han er også oversatt til fransk og engelsk.
I sin diktning uttrykte han en nostalgisk lengsel etter en tid som gikk tapt ved koloniseringen, samtidig som han protesterte mot Frankrikes atomprøvesprengninger.
Bobby Holcomb satte musikk til Porinetia, et av hans kjente dikt.
Engabreen

Geografi

Sør for Holandsfjorden ligger Svartisen på omtrent 600 til nesten 1600 meter over havet. Det meste av breplatået ligger 1200-1400 moh. Den nederste brekanten varierer i høyde og ender omtrent 7 – 40 meter over havet. Brearmen har trukket seg kraftig tilbake etter rundt 1910 da isen dekte hele Engabrevannet. Breen har hatt flere framstøt de siste femti årene, det siste på 1990-tallet. Årlig frontposisjonendring er målt siden 1903, og breens massebalanse er målt siden 1970. Målingene gjøres av NVE og Statkraft. Ikke langt fra brearmen, på 1070 moh. ligger Tåkeheimen, en hytte eid og drevet av Bodø og Omegns Turistforening. Fjelltoppen Helgelandsbukken på 1454 moh. ligger også like ved. Det er en vanntunell i front av Svartisens grense mot Holandsfjorden. Tunellsystemet ('takrenne') går også under Engabreen og samler og fører smeltevann til Svartisen kraftverk i Nordfjorden av Holandsfjorden. Under Engabreen ligger Svartisen Subglasiale Observatorium.

Turisme

Denne brearmen ned fra Svartisen har vært et trekkplaster for turister fordi den har en enkel adkomst og kan sees fra fjorden. Cruiseturismen startet på 1890-tallet og blomstret opp på 1920-tallet. Listen over skip som har besøkt fjorden ved Engabreen omfatter også SS «Norway» (4. august 1984) og franske SS «Lafayette» på 36 000 tonn (5. august 1934). Etter tusenårsskiftet har tallet på besøkende som kommer på land ved isen variert mellom ca. 20 000 og 25 000 besøkende per år. I 2001 var tallet 21 000. Av disse kom ca. 40 % med turbåt fra Hurtigruten og 17 % med cruiseskip. 
Det er mulig å leie kano for padling på Engabrevannet, og guidede turer opp på brearmen arrangeres (nødvendig utstyr kan leies). Turer arrangeres også opp på isbreplatået (Vestisen av Svartisen). Fottur opp på Helgelandsbukken (1454 moh) gir utsikt over breplatået, stupbratt utsikt over fjorden nedenfor samt fjell, øyer  og skjærgård.

Svartisen Subglasiale Laboratorium

Ved siden av bretungen, ca. 600 moh. ligger en tunellinngang som fører inn i det glasiologiske forskningslabaratoriumet «Svartisen Subglasiale Laboratorium» («Brelaboratoriet») i fjellet under isen. Der kan forskere studere grunnleggende glasiologiske problemstillinger som isens bevegelse, kjemi i vann og is, erosjonen der isbunnen sklir og skraper over fjellet og vannets drenering under breen. I Brelaboratoriet finnes to åpninger inn under isen hvor forskere fysisk kan komme til under isen og for eksempel ta prøver av isen og måle breens trykk og bevegelser. Dette er det eneste kjente stedet i verden hvor man kan gjøre studier ved slike vilkår under ca. 200 meter tykk ismasse.
BMW 319

BMW 319 var en personbil bygget av den tyske bilfabrikken BMW mellom 1934 og 1937.

BMW 319

I 1934 og 1935 ble BMW 315-modellen erstattet med BMW 319. Først med en større 1,9-litersmotor i sportsversjonen. Senere kom motoren til bruk også i de øvrige modellene.

BMW 329

BMW 329 var en spesialversjon av 319-modellen med samme motor og chassis. Forskjellen lå i karosseriet, som var lik den større 326-modellen. BMW 329 ble solgt kun som kabriolet.
Berent Pettersen

Familieliv

Han kom flyttende til Bodø i 1834 med foreldre, kone og barn. Faren Petter Gundersen kom fra Jämtland og hadde jobbet som skipstømmermann i Trondheim. 25. februar 1836 fikk han borgerskap som snekker.

Politisk karriere

Berent Pettersen ble valgt inn i Bodø første bystyre i 1839, og var med på byens første bystyremøte i 29. oktober 1839. Han var ordfører i Bodø i 1852.
Derrick Rose

Chicago Bulls

Derrick Rose spiller nå for det amerikanske basketballaget Minnesota Timberwolves Men han har spilt for hjemklubben Chicago Bulls. Han ble trukket opp av klubben i som den første spilleren i første opptaksrunde den 26. juni 2008, i 2008-draftet, og spilte for klubben til 2016. Etter 2010/2011-sesongen ble Rose kåret til NBAs mes verdifulle spiller; den mest prestisjefulle prisen en spiller kan få i ligaen, Rose er tidenes yngste NBA MVP.

Skader

I sluttspillet for 2011/2012-sesongen røk Rose leddbåndet i venstre kne, noe han ble operert for 12 mai 2012, og som ble estimert å holde han fra deltagelse i kamp i 8-12 måneder. Rose spilte ikke i 2012-13 sesongen.
I oktober 2013 fikk Rose igjen spille basketball etter skaden i 2012, men allerede måneden etter samme året røk menisken i hans høyre kne. 25. november gjennomgikk Rose en operasjon for skaden. Operasjonen var vellykket, og det ble samme dag annonsert av Chicago Bulls at han ville bli borte resten av 2013/2014-sesongen. I januar 2013 kom Rose tilbake til treninger, og fikk godkjennelse til å spille fra og med mars samme år.
Anaid Iplicjian

Bakgrunn

Iplicjian ble født av armenske foreldre i Berlin og vokste opp i Mondsee i Østerrike. Etter ønske fra foreldrene, gikk hun først en moteskole, men tok senere skuespillerstudier ved Mozarteum i Salzburg. Hennes første skuespillerjobb førte henne videre til Stadttheater Klagenfurt i 1953 og siden en sesong ved Graz' forente scener i 1955.

Film og scene

I årene 1957–1959 var hun ved Hessisches Staatstheater Wiesbaden, og i 1960 flyttet hun til München for å spille i byens lokale Münchner Kammerspiele. I München fikk hun også sin første filmrolle, Eine Frau fürs ganze Leben. Likevel forble teatret hennes viktigste arbeidsplass.
Etter et engasjement ved Landestheater Hannover (1966-1971) jobbet Iplicjian fra 1971 som frilansskuespiller. Hun spilte på Theater am Dom i Köln, ved Fritz-Rémond-Theater i Frankfurt, i Bad Hersfeld Festival, på Ernst Deutsch Theater i Hamburg, Comedy München, ved Theater in der Josefstadt og Volkstheater i Wien.

Fjernsyn

Iplicjian var programleder for den andre utgaven av Eurovision Song Contest i 1957, og året etter ledet hun den tyske finalen til Eurovision Song Contest. Senere spilte hun i en rekke tv-serier og fjernsynsteater i både Tyskland og Østerrike. Blant annet spilte hun i flere episoder av krimserien Derrick, og hun spilte i barneserien Der Trotzkopf (1983). 
Etter år 2000 trakk hun seg gradvis fra rampelyset, men har spilt enkelte roller, senest i en tv-film i 2009.